Symbol rozcestia O iných významoch výrazu *Rastislavice* pozri *Rastislavice (rozlišovacia stránka)*.
Súradnice: 48°08′25″S 18°04′14″V﻿ / ﻿48,140278°S 18,070556°V﻿ / 48.140278; 18.070556

**Rastislavice** sú obec na Slovensku v Nitrianskom kraji v okrese Nové Zámky.

Polohopis
---------

Ležia na juhozápadnom Slovensku na rovinatých terasách s úrodnými černozemnými pôdami.  
 
Obec sa nachádza 83 km východne od hlavného mesta Slovenskej republiky Bratislava, 25 km južne od krajského mesta Nitra a 24 km severne severne od okresného mesta Nové Zámky. Komunikačné spojenie má zabezpečené autobusovou dopravou do krajského a okresného mesta, ako aj k železničnej doprave v 7,5 km vzdialených Komjaticiach (trať Nitra – Nové Zámky) a 5,5 km vzdialenom Jatove (trať Nové Zámky – Bratislava).

### Zemepisná charakteristika

Rastislavice ležia na 48° 08' 25" s. z. š. a 18° 04' 14" v. z. d. Chotár obce sa rozprestiera vo výške 120 – 131 m n. m. stred obce má výšku 123 m n. m. Katastrálne územie obce má výmeru 1 959 ha (19,59 km², 19 589 263 m².

Rastislavice susedia na východe s obcou Komjatice, na juhovýchode s mestom Šurany, na juhu s obcou Tvrdošovce, na západe s Jatovom, na severe s Poľným Kesovom a na severovýchode s Veľkým Kýrom (predtým Milanovce).

Obec leží v Podunajskej nížine na južnom okraji Nitrianskej pahorkatiny. Jej odlesnený rovinný chotár tvoria široké, sprašou pokryté terasy s černozemnými pôdami.

Chotárom obce preteká Cabajský potok, na ktorého toku je na severe od obce (pri Poľnom Kesove) Vodná nádrž Rastislavice, a Tvrdošovský potok. Oba toky neskôr, západne od chotára, ústia do Dlhého kanálu, ktorý vteká do rieky Nitry na západe okresu Nové Zámky.

Časti obce
----------

Kalvín, Nová Švajčiareň, Nový Degeš, Stará Švajčiareň, Starý Degeš

Obyvateľstvo
------------

Obec Rastislavice má **903 obyvateľov**, z toho 49,72 % žien a 50,28 % mužov (ŠÚ SR k 31. 12. 2007).  

Vývoj počtu obyvateľov: 1940 – 1266, 1948 – 1099, 1961 – 1190, 1970 – 1096, 1991 – 926.  

Podľa Sčítania obyvateľov, domov a domácností z roku 2001 mala obec 928 obyvateľov (50 % žien a 50 % mužov), z toho bolo ekonomicky aktívnych 455 obyvateľov (43,52 % žien a 56,48 % mužov), pracujúcich 344 (40,70 % žien a 59,30 % mužov) a nezamestnaných 88 (43,18 % žien a 56,82 % mužov).  

Roku 2001 bolo v obci **322 domov**, trvalo obývaných 270 domov.  

Meno: *rastislavický, Rastislavičan, -ka*

### Etnické zloženie

Prevažná väčšina obyvateľov obce Rastislavice sa hlási k slovenskej národnosti.  

**Etnické zloženie obyvateľstva** (údaje ŠÚ SR z roku 2001)

* Slováci - 98,49 %
* Maďari - 0,97 %
* Česi - 0,22 %
* ostatní - 0,32 %

### Náboženské zloženie

Viac ako štyri pätiny obyvateľov sa hlási k rímskokatolíckemu, vyše desatiny k evanjelickému náboženstvu.  

**Zloženie obyvateľstva podľa náboženského vyznania** (údaje ŠÚ SR z roku 2001)

* Rímskokatolícke - 81,90 %
* Evanjelické - 10,24 %
* Ostatné – 0,21 %
* Bez vyznania - 6,03 %
* Nezistené - 1,62 %

Kultúra a zaujímavosti
----------------------

### Pamiatky

* Evanjelický kostol, jednoloďová funkcionalistická stavba s pravouhlým ukončením presbytéria a vežou tvoriacou súčasť jej hmoty, z rokov 1937-1938. Autorom kostola je architekt Václav Ložek z Prahy. Kostol má plochú strechu v duchu dobového funkcionalizmu. Hladké fasády sú členené vysokými obdĺžnikovými oknami vytvárajúcimi na fasáde horizontálny pás. Veža je členená troma výraznými priebežnými lizénami, v podveží z nej vyrastá vykonzolovaný kubus s trojicou okien. Veža je ukončená zúženám v tvare kubusu s hodinami.

* Rímskokatolícky kostol Nepoškvrneného počatia Panny Márie, jednoloďová funkcionalistická stavba s pravouhlým ukončením presbytéria a vežou tvoriacou súčasť jej hmoty, z rokov 1939-1941. Autorom kostola je architekt Smit z Nitry. Kostol vznikol prebudovaním staršej sýpky. Hmota hostola je tvorená blokovou stavbou so sedlovou strechou, z ktorej vyrastá hranovová veža členená priebežnými lizénami, ukončená malou helmicou.

* Evanjelický kostolEvanjelický kostol
* 
* 
* Kostol Nepoškvrneného počatia Panny MárieKostol Nepoškvrneného počatia Panny Márie

#### Kultúrne inštitúcie

V obci je miestne národopisné múzeum s pamiatkami hmotnej ľudovej kultúry.

#### Kultúrna činnosť

V obci je Miestne kultúrne stredisko, ktoré organizuje celoročne niekoľko tradičných kultúrno - spoločenských akcií a veľa príležitostných. Okrem toho v obci pracuje 13 spoločenských organizácií, ktoré sa spolu podieľajú na kultúrnom živote obce. Viac informácií nájdete na webovej stránke obce Rastislavice: www.obecrastislavice.sk

Hospodárstvo
------------

Obec má poľnohospodársky charakter, je známa ovocinárstvom, včelárstvom, živočíšnou výrobou a pestovaním technických plodín. Bol v nej liehovar (do r. 1950), trepáreň konopí (1940 – 1950), tehelňa (do r. 1961). Roku 1950 zriadili štátny majetok, 1955 založili JRD, ktoré 1963 prešlo do štátneho majetku. Časť obyvateľov pracuje v poľnohospodárstve, ostatní v priemyselných podnikoch, firmách, v službách a obchode v mestách na okolí.

Literatúra
----------

encyklopédie
* SÜLE, Peter, Ing. – SÜLE ml. Peter:: *Encyklopédia miest a obcí Slovenska*. 1. vyd. Lučenec : PS-LINE, 2005, 960 s. ISBN 80-969388-8-6, s. 337
* *Vlastivedný slovník obcí na Slovensku II.* Pripravil Encyklopedický ústav SAV. 1. vyd. Bratislava : VEDA, vydavateľstvo Slovenskej akadémie vied, 1977. 520 s. s. 479

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *História založenia evanjelickej cirvi a.v. v Rastislaviciach* [online]. Oficiálne stránky obce Rastislavice. Dostupné online.
5. ↑   *História založenia katolíckej farnosti v Rastislaviciach* [online]. Oficiálne stránky obce Rastislavice. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Rastislavice**

Externé odkazy
--------------

Oficiálna stránka obce

  


| * z
* d
* u
Obce okresu Nové Zámky (3 + 59) |
| --- |
| Mestá | 
* Nové Zámky
* Štúrovo
* Šurany

 |
| Ostatné obce | 
* Andovce
* Bajtava
* Bánov
* Bardoňovo
* Belá
* Bešeňov
* Bíňa
* Branovo
* Bruty
* Čechy
* Černík
* Dedinka
* Dolný Ohaj
* Dubník
* Dvory nad Žitavou
* Gbelce
* Hul
* Chľaba
* Jasová
* Jatov
* Kamenica nad Hronom
* Kamenín
* Kamenný Most
* Kmeťovo
* Kolta
* Komjatice
* Komoča
* Leľa
* Lipová
* Ľubá
* Malá nad Hronom
* Malé Kosihy
* Maňa
* Michal nad Žitavou
* Mojzesovo
* Mužla
* Nána
* Nová Vieska
* Obid
* Palárikovo
* Pavlová
* Podhájska
* Pozba
* Radava
* Rastislavice
* Rúbaň
* Salka
* Semerovo
* Sikenička
* Strekov
* Svodín
* Šarkan
* Trávnica
* Tvrdošovce
* Úľany nad Žitavou
* Veľké Lovce
* Veľký Kýr
* Vlkas
* Zemné

 |